钦定古今图书集成/明伦汇编/官常典/第562卷 > 薛苹
## 钦定古今图书集成/明伦汇编/官常典/第562卷 > 薛苹

按《唐书》本传：“苹，河中宝鼎人。七世祖道实，为隋礼部
尚书。父顺，为奉天尉。与杨国忠有旧，及用事，将引之，
辄谢绝。苹以吏最，拜长安令，历虢州刺史。宪宗时，奏
最，擢湖南观察使，徙浙东。以治行迁浙西，加御史大
夫，累封河东郡公。所居守法度，务在安人。治身觳薄，
所衣绿袍，更十年，至绯衣乃易。居三镇，声乐不闻于”
家，所得禄，即分散亲属故人，而无馀藏。除左散骑常
侍，年七十致仕。是时有年过苹不肯去，故论者高苹。
居四年卒，赠工部尚书，谥曰宣。苹于文章中长于诗。
兄芳，有器干。莱与莘，其母代宗从母也。以外戚奉朝
请，皆赞善大夫。苹子膺。